《池州和同官咏梅花》
宋代·张道洽

苔封鹤膝枝，流水绕疏篱。
一白雪相似，独清春不知。
风流无俗韵，恬澹出天姿。
霜月娟娟夜，吾今见所思。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。